Os Fueros de Daroca, conchuntament con os Fueros de Calatayú y os Fueros de Teruel, constituyiban os tres grans fueros d'a Extremadura aragonesa, que atorgaba una gran autonomia a os Consellos y notables excepcions fiscals y melitars ta favoreixer-ne a colonización. Asinas mesmo, os Fueros de Daroca en concreto destacan por a protección d'o ciudadán local debant d'o forano, a on son encara mas exichents que no os Fueros de Calatayú, encara que bi ha menos tolerancia contra l'homicidio de foranos. Tamién destaca por protecher a la familia lechitima y no permiten que en o testamento se deixe a un fillo una parti menor que a un atro; i apareixe tamién o dreito d'a troncalidat.